DA Den Europæiske Unions Tidende C 127/16

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2006/C 127/08)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

SAMMENFATNING

RÅDETS FORORDNING (EF) Nr. 510/2006

Ansøgning om registrering i henhold til artikel 5 og artikel 17, stk. 2

»EKSTRA DEVIŠKO OLJČNO OLJE SLOVENSKE ISTRE«

EF-nr.: SI/0420/29.10.2004

BOB ( X ) BGB ( )

Sammenfatningen er udarbejdet til oplysning. Interesserede parter kan indhente alle oplysninger i den fuldstændige udgave af varespecifikationen enten hos de nationale myndigheder nævnt i afsnit 1 eller hos Europa-Kommissionens tjenestegrene (1).

1. Medlemsstatens ansvarlige myndighed

Navn: Ministrstvo za kmetijstvo, gozdarstvo in prehrano Adresse: Dunajska cesta 58, SLO-1000 Ljubljana Tlf. (386-1) 478 90 00 Fax (386-1) 478 90 55 E-mail: varnahrana.mkgp@gov.si

2. Ansøgende sammenslutning

Navn: DOSI — Društvo Oljkarjev Slovenske Istre Adresse: p.p. 55, SLO-6310 Izola Tlf. — Fax — E-mail: — Sammensætning: Producent/Forarbejdningsvirksomhed ( X ) Andet: ( )

3. Produktets art

Kategori 1.5. Olie

4. Varespecifikation

(sammenfatning af betingelserne i artikel 4, stk. 2):

4.1 Navn: »Ekstra deviško oljčno olje Slovenske Istre«

4.2 Beskrivelse: Olie med oprindelsesbetegnelsen »Ekstra deviško oljčno olje Slovenske Istre« (ekstra jomfruolie fra det slovenske Istrien) er fremstillet af oliven, der vokser i området Slovenske Istre (det slovenske Istrien). Olie, der er fremstillet af en given sort, skal indeholde mindst 80 % af den anførte sort. De tilladte sorter er Istrska belica, Leccino, Buga, Črnica, Maurino, Frantoio og Pendolino.

Kemisk sammensætning:

»Ekstra deviško oljčno olje Slovenske Istre« har et højt indhold af oliesyre (≥ 72), et lavt indhold af linolsyre (≤ 8,0) og et højt indhold af antioxidanter. Peroxidværdien udtrykt i mmol O2/kg er ≤ 7.

Organoleptisk beskrivelse:

Udpræget frugtig aroma med mindelser om oliven og anden frugt. Olien må ikke have organoleptiske mangler, og den samlede organoleptiske bedømmelse skal være på ≥ 6,5.

4.3 Geografisk område: Olie med oprindelsesbetegnelsen »Ekstra deviško oljčno olje Slovenske Istre« fremstilles, forarbejdes og forberedes til markedsføring i det slovenske Istrien. Det slovenske Istriens grænser går:

mod nord langs landegrænsen til Italien

mod vest langs havet

mod syd langs landegrænsen til Kroatien

mod øst langs Kraški rob

4.4 Bevis for oprindelse: Fremstillingsområdet er nævnt i punkt 4.3. Fremstillingsmetoden skal opfylde kriterier, der sikrer den meget høje kvalitet og de særlige egenskaber, der er typiske for »Ekstra deviškega oljčnega olja Slovenske Istre«.

Alle producenterne skal være registreret i det anførte område og optaget i producentregistret, og fremstillingen skal finde sted i registrerede oliemøller i samme område. Ved lagring skal alle beholdere være mærket med ordene »geografsko poreklo« (geografisk oprindelse) og et løbenummer, og de relevante oplysninger om partiet skal også anføres på etiketten. Påfyldning på flasker må kun finde sted i registrerede tappeanlæg i det anførte område.

4.5 Fremstilling: Under fremstillingsprocessen skal følgende betingelser være til stede:

olien skal udvindes af olivenfrugterne ved en temperatur på under 27 °C

under fremstillingsprocessen er det ikke tilladt at tilsætte andre stoffer end vand

olivenfrugterne skal forarbejdes senest 48 timer efter plukning.

De vigtigste etaper i fremstillingen af »ekstra deviškega oljčnega olja Slovenske Istre« er:

Dyrkning af oliven (kontrol med mængde og sorter)

Plukning (manuel) på optimalt modningstidspunkt

Lagring af olivenfrugterne (højst 48 timer)

Fremstilling (registrerede oliemøller) under kontrol med hygiejne, temperatur og udbytte

Lagring i mærkede beholdere, ved en passende temperatur (12-20 °C)

Prøvetagning (kvalitetskontrol)

Påfyldning på flasker og mærkning i registrerede tappeanlæg

Lagring af den tappede olie.

4.6 Tilknytning: Det særlige træk ved olivenolien fra det slovenske Istrien er valget af sort, hvor især sorten Istrska belica gør sig gældende. Et særkende ved olie af sorten Istrske belice, plukket på det optimale modningstidspunkt, er det høje indhold af biofenoler (naturlige antioxidanter). Naturlige antioxidanter er vigtige, da de beskytter olien, bevarer den frisk i længere tid og gør den mere stabil.

Ægthed:

Det slovenske Istrien er i kraft af sin geografiske beliggenhed glimrende egnet til olivendyrkning. Her når havet med sit typiske middelhavsklima nemlig sit nordligste punkt, hvilket resulterer i et yderst fordelagtigt forhold mellem olieudbytte og fenolindhold. »Ekstra deviško oljčno olje Slovenske Istre« har således et stort indhold af antioxidanter (biofenoler) og er af meget høj kvalitet. Hertil bidrager også jordens særlige karakteristika. Det slovenske Istrien består således i vid udstrækning af karbonatholdig flysch, dækket af jord af typen Eutric Cambisol (basemætningsgrad over 50 %), der er særdeles velegnet til olivendyrkning.

Historie:

Traditionen med fremstilling af olivenolie i det slovenske Istrien rækker langt tilbage i tiden. Allerede den græske historiker Pausanias (180 til 115 f.v.t.) nævner således istrisk olivenolie i sin beskrivelse af Grækenland (afsnit 10.32.19). Der er også bevaret mange kilder om fremstilling af olie i dette område fra 1201 til det 17. århundrede og helt op til i dag (jf. detaljeret fortegnelse i ansøgningen), hvoraf det fremgår, hvordan fremstillingen af olivenolie fra det slovenske Istrien har udviklet sig i århundredernes løb. De traditionelle metoder og den viden, der er opnået gennem århundrederne, bidrager også i dag til denne olies høje kvalitet.

4.7 Kontrolorgan:

Navn: INSPECT d.o.o Bureau Veritas Company Adresse: Linhartova 49a, SLO-1000 Ljubljana Tlf. (386-1) 475 76 70 Fax (386-1) 474 76 02 E-mail: inspect@bureauveritas.com

4.8 Mærkning: »Ekstra deviško oljčno olje Slovenske Istre« mærkes i overensstemmelse med Kommissionens forordning nr. 1019/2002 om handelsnormer for olivenolie.

Olie med oprindelsesbetegnelsen »Ekstra deviško oljčno olje Slovenske Istre« kan kun fyldes på flasker i det slovenske Istrien. Påskriften »Ekstra deviško oljčno olje Slovenske Istre« og ordene »prvo hladno prešanje« (første koldpresning) eller »hladno stiskanje« (koldpresning) skal være klart synlige på etiketten.

For at sikre sporbarhed vil sammenslutningen udgive etiketter med løbenumre i overensstemmelse med registret over fremstillere af olivenolie med geografisk oprindelsesbetegnelse.

4.9 Krav i nationale bestemmelser: Regler om den geografiske oprindelsesbetegnelse »Ekstra deviško oljčno olje Slovenske istre« (Den Slovenske Republiks statstidende nr. 47/04).

(1) Europa-Kommissionen, Generaldirektorat for Landbrug og Landdistrikternes Udvikling, Kvalitetspolitik for landbrugsprodukter, B-1049 Bruxelles.